31994D0324
L 145/23
JURNALUL OFÍCIAL AL UNIUNII EUROPENE
DECIZIA COMISIEI
din 19 mai 1994
de stabilire a condițiilor speciale care reglementează importurile de produse pescărești și de acvacultură originare din Indonezia
(94/324/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 91/493/CEE a Consiliului din 22 iulie 1991 de stabilire a condițiilor sanitare pentru producția și introducerea pe piață a produselor pescărești (1), în special articolul 11 alineatul (1),
întrucât un expert al Comisiei a efectuat o inspecție în Indonezia pentru a verifica condițiile în care sunt produse, depozitate și expediate către Comunitate produsele pescărești;
întrucât dispozițiile legislației indoneziene privind controlul sanitar și monitorizarea produselor pescărești pot fi considerate echivalente cu cele stabilite în Directiva 91/493/CEE;
întrucât Ministerul Agriculturii, Direcția generală pentru produse pescărești, autoritatea competentă indoneziană, și Laboratorul provincial pentru inspecția și controlul calității peștilor, serviciul său de control sunt în măsură să verifice efectiv aplicarea legislației în vigoare;
întrucât procedura de obținere a certificatului de sănătate la care se face referire la articolul 11 alineatul (4) litera (a) din Directiva 91/493/CEE trebuie de asemenea să conțină definirea unui model de certificat, cerințele minime privind limba (limbile) în care acesta trebuie să fie întocmit și calificările persoanei împuternicite să îl semneze;
întrucât, în conformitate cu articolul 11 alineatul (4) litera (b) din Directiva 91/493/CEE, pe ambalajele produselor pescărești trebuie să fie marcat numele țării terțe și numărul aprobării unității de origine;
întrucât, în conformitate cu articolul 11 alineatul (4) litera (c) din Directiva 91/493/CEE trebuie să fie redactată o listă a unităților aprobate; întrucât acea listă trebuie redactată în baza unei comunicări transmisă Comisiei de către Ministerul Agriculturii, Direcția generală pentru produse pescărești; întrucât Ministerul Agriculturii, Direcția generală pentru produse pescărești trebuie să asigure conformitatea cu dispozițiile stabilite în acest scop în articolul 11 alineatul (4) din Directiva 91/493/CEE;
întrucât Ministerul Agriculturii, Direcția generală pentru produse pescărești, a dat asigurări oficiale privind conformitatea cu regulile stabilite în capitolul V din anexa la Directiva 91/493/CEE și privind satisfacerea cerințelor echivalente cu cele stabilite de această directivă pentru aprobarea unităților;
întrucât măsurile prevăzute în prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Autoritatea competentă din Indonezia pentru verificarea și certificarea conformității produselor pescărești și de acvacultură cu cerințele prevăzute în Directiva 91/493/CEE este Ministerul Agriculturii, Direcția generală pentru produse pescărești (Laboratorul provincial pentru inspectarea și controlul calității peștilor).
Articolul 2
Produsele pescărești și de acvacultură originare din Indonezia trebuie să satisfacă următoarele condiții:
1.
fiecare lot trebuie să fie însoțit de certificatul de sănătate în original, numerotat, completat, semnat, datat și constând dintr-o singură foaie, în conformitate cu modelul din anexa A la prezenta decizie;
2.
produsele trebuie să provină de la unitățile aprobate enumerate în anexa B la prezenta directivă;
3.
cu excepția produselor pescărești în vrac congelate și destinate producerii de alimente conservate, toate pachetele trebuie să aibă marcat cu litere neradiabile cuvântul „Indonezia” și numărul aprobării unității de origine.
Articolul 3
(1) Certificatul menționat la articolul 2 alineatul (1) trebuie să fie întocmit în cel puțin una dintre limbile oficiale ale statelor membre în care sunt efectuate controalele.
(2) Certificatul trebuie să conțină numele, calitatea și semnătura reprezentantului Ministerului agriculturii, Direcția generală pentru produse pescărești, precum și ștampila oficială a acestuia, într-o culoare diferită de cea a altor avize din certificat.
Articolul 4
Prezenta decizie se aplică de la 1 august 1994.
Articolul 5
Prezenta decizie se adresează statelor membre.
Adoptată la Bruxelles, 19 mai 1994.